# Branovský potok

### Z Wikipédie

Branovský potok je potok v Podunajskej pahorkatine, na území okresu Nové Zámky. Je to ľavostranný prítok Žitavy, meria 13,5 km a je tokom V. rádu. Preteká Hronskou pahorkatinou, pramení v časti Bešianska pahorkatina juhovýchodne od obce Veľké Lovce pod kótou 190,2 m n. m. v nadmorskej výške okolo 162 m n. m. V obdobiach s dostatkom zrážok tečie od samoty Máriačalád (cca 210 m n. m.) tri km severnejšie. Najprv tečie severojužným smerom, sprava priberá krátky prítok (154,0 m n. m.) z oblasti Godova, zľava občasný Hastrgáň a preteká obcou Čechy. Za obcou napája rovnomennú vodnú nádrž, stáča sa viac juhojuhozápadným smerom a tečie cez obec Semerovo. Oblúkom sa stáča na severozápad, za obcou napája rovnomennú vodnú nádrž a mení smer toku na západojuhozápad. Z pravej strany priberá významný Lovčiansky potok (126,4 m n. m.), preteká obcou Branovo a koryto sa vlní. Severne od obce Dvory nad Žitavou ústi v nadmorskej výške 112,6 m n. m. do Žitavy.

Zdroj: "http://sk.wikipedia.org../../../b/r/a/Branovsk%C3%BD_potok.html"

Kategórie: Potoky na Slovensku | Povodie Žitavy | Články bez interwiki

##### Views

- Stránka
- Diskusia
- Aktuálna verzia

##### Hľadaj